इन पंक्तियों का भाव यह है, कि कष्टों से भरे इस राह में कभी रुकना और थमना नहीं हैं।
मानव जीवन कष्टों से भरा है, परंतु मनुष्य को केवल अपने लक्ष्य को ध्यान में रखकर कठिनाइयों और चुनौतियों से न घबराकर बस आगे बढ़ते जाना है और अपने लक्ष्य को प्राप्त करना हैं।
2. प्रस्तुत पंक्तियों में कवि का भाव यह है, कि संघर्ष करते हुए राह में सबसे मनोरम एवं सुंदर यही होता है, कि मानव अपनी मेहनत का पसीना बहाते हुए उस राह पर बढ़े चले जा रहा है। अपना पसीना बहाते हुए, खून से लथपथ होने पर भी बढ़ता चला जा रहा है। इससे उसकी हिम्मत और शक्ति भी कम हो जाती है,पर उसे अपने लक्ष्य की ओर बढ़ते जाना चाहिए और सफलता प्राप्त करनी चाहिए।
3. 'अग्नि पथ' कविता कवि 'हरिवंशराय बच्चन' द्वारा लिखी गई एक प्रेरणा देने वाली कविता है, इस कविता में कवि मनुष्य को अपने संघर्षमयी जीवन में हिम्मत न हारने की प्रेरणा देने की कोशिश कर रहे हैं। कवि जीवन को आग से भरा हुआ मानते हैं और संघर्ष ही संघर्ष है,किंतु मनुष्य को घबराना नहीं चाहिए, और न हीं इससे मुँह मोड़ना चाहिए बल्कि बिना किसी सहारे की उम्मीद करें अपनी राह पर बढ़ते रहना चाहिए। अंत में ऐसे ही संघर्ष करने वाले पुरूषों का जीवन सफल होता है, और लक्ष्य की प्राप्ति होती है।